Oksana Chusovitina Qatar poytaxti Doha shahrida sport gimnastikasi bo‘yicha Jahon kubogining tayanib sakrash bahslarida oltin medalni qo‘lga kiritdi. Uning yakuniy natijasi 14.166 ballga teng bo‘ldi. Kumush medal 14.099 ballni qo‘lga kiritgan avstraliyalik gimnastikachi Emili Littlga nasib etgan bo‘lsa, “bronza” sloveniyalik sportchi Teya Belakka nasib etdi (14.083 ball). Avvalroq 41 yoshli o‘zbekistonlik mashhur gimnastikachi Boku shahrida sport gimnastikasi bo‘yicha Jahon kubogining tayanib sakrash bahslarida oltin medalni qo‘lga kiritgani haqida xabar bergandik.